צו בריאות העם (קביעת מומחיות מוכרת בתחום הטיפול התומך)

{{ח:התחלה}}
{{ח:כותרת|צו בריאות העם (קביעת מומחיות מוכרת בתחום הטיפול התומך), התשס״ט–2009}}

{{ח:פתיח-התחלה}}
{{ח:תיבה|ק״ת תשס״ט, 922|צו בריאות העם (קביעת מומחיות מוכרת בתחום הטיפול התומך)|https://olaw.org.il/takanot/takanot-6778.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|תקנות בריאות העם (צוות סיעודי במרפאות)#סעיף 7|תקנה 7}} {{ח:חיצוני|תקנות בריאות העם (צוות סיעודי במרפאות)|לתקנות בריאות העם (צוות סיעודי במרפאות), התשמ״א–1981}} (להלן – התקנות), לאחר היוועצות בהסתדרות האחיות והאחים בישראל, אני קובע כלהלן:
{{ח:סוגר}}
{{ח:מפריד}}

{{ח:סעיף|1|קביעת מומחיות}}
{{ח:ת}} מי שרשומה בפנקס, כהגדרתו {{ח:חיצוני|תקנות בריאות העם (צוות סיעודי במרפאות)|בתקנות}}, כאחות מוסמכת (להלן – אחות מוסמכת), זכאית לתואר ”אחות מומחית בתחום הטיפול התומך“ אם השלימה מסלול הכשרה לתואר מומחיות בתחום הטיפול התומך, לפי המפורט בצו זה.

{{ח:סעיף|2|תנאים מקדמיים}}
{{ח:ת}} אחות מוסמכת זכאית להשתתף במסלול התמחות בטיפול תומך אם התקיימו בה כל אלה:
{{ח:תת|(1)}} היא בעלת תואר שני, ממוסד להשכלה גבוהה המוכר על ידי המועצה להשכלה גבוהה, בחוג לסיעוד;
{{ח:תת|(2)}} היא סיימה השתלמות מוכרת, כמשמעותה {{ח:חיצוני|תקנות בריאות העם (עוסקים בסיעוד בבתי חולים)#סעיף 10|בתקנה 10 לתקנות בריאות העם (עוסקים בסיעוד בבתי חולים), התשמ״ט–1988}} (להלן – תקנות עוסקים בסיעוד בבתי חולים), בנושא אונקולוגיה או גריאטריה, ונרשמה בפנקס במדור השתלמות, כמשמעותו {{ח:חיצוני|תקנות בריאות העם (עוסקים בסיעוד בבתי חולים)#סעיף 10|באותה תקנה}}.

{{ח:סעיף|3|רישום להתמחות}}
{{ח:תת|(א)}} בקשה להתמחות תוגש למינהל הסיעוד במשרד הבריאות לפי טופס שיורה ראש מינהל הסיעוד; לבקשה יצורף אישור של אחות מומחית בטיפול תומך, כי תלווה את האחות המוסמכת בתהליך ההתמחות, במוסד הרפואי שבו מתבצעת העבודה המעשית כאמור {{ח:פנימי|סעיף 4|בסעיף 4(2)}}, ותהיה אחראית להנחייתה ולתיאום מסלול ההתמחות (להלן – מומחית מלווה).
{{ח:תת|(ב)}} מצא ראש מינהל הסיעוד כי התקיימו במגיש הבקשה (להלן – המבקשת) תנאי {{ח:פנימי|סעיף 2|סעיף 2}}, יעביר את הבקשה לוועדה שימנה, שתכלול שתי מומחיות בטיפול תומך לפחות (להלן – ועדת ההתמחות), והוועדה תקבע למבקשת תכנית התמחות.

{{ח:סעיף|4|מסלול ההתמחות}}
{{ח:ת}} תכנית ההתמחות שתיקבע למבקשת תכלול –
{{ח:תת|(1)}} תכנית הכשרה בתחום הטיפול התומך, בהיקף של שנה אקדמית, שהוכרה על ידי ראש מינהל הסיעוד;
{{ח:תת|(2)}} עבודה מעשית בטיפול תומך במשך 3 שנים, בפיקוח המומחית המלווה.

{{ח:סעיף|5|מבחן להכרה במומחיות}}
{{ח:תת|(א)}} מינהל הסיעוד יעניק למי שסיימה את מסלול ההתמחות אישור על זכאות להיבחן בבחינת התמחות בתחום הטיפול התומך.
{{ח:תת|(ב)}} מינהל הסיעוד יקיים בחינת התמחות בתחום הטיפול התומך; מי שעמד בבחינה בהצלחה, יירשם במדור ”מומחיות בטיפול תומך“ שינהל מינהל הסיעוד, ויקבל ממינהל הסיעוד תואר ”אחות מומחית בטיפול תומך“.

{{ח:סעיף|6|הבחינה ומתכונתה}}
{{ח:תת|(א)}} הבחינה תיערך פעם אחת בשנה לפחות, בחודש אפריל או מאי; ראש מינהל הסיעוד יפרסם הודעה על מועד הבחינה ומועדי הרישום לבחינה, תשעים ימים לפחות לפני מועד הבחינה, ברשומות ובאתר האינטרנט של משרד הבריאות.
{{ח:תת|(ב)}} הבחינה תהיה בכתב, ובמועד סמוך לאחריה תקוים בחינה בעל פה; עמידה בהצלחה בבחינה בכתב היא תנאי להשתתפות בבחינה בעל פה.
{{ח:תת|(ג)}} שאלון המבחן בכתב ייקבע על ידי ועדת בוחנים שימנה ראש מינהל הסיעוד, וישתתפו בה שתי אחיות מומחיות בטיפול תומך לפחות; אותה ועדת בוחנים, או ועדה בהרכב דומה, תקיים גם את הבחינה בעל פה.
{{ח:תת|(ד)}} ראש מינהל הסיעוד רשאי להחליט כי לא תקוים בחינה בשנה מסוימת, בהעדר זכאים להיבחן בבחינה, או בהעדר נרשמים לבחינה.

{{ח:סעיף|7|תחילה}}
{{ח:ת}} תחילתו של צו זה 30 ימים מיום פרסומו.

{{ח:סעיף|8|הוראת מעבר}}
{{ח:ת}} על אף האמור בצו זה –
{{ח:תת|(1)}} אחות מוסמכת זכאית לתואר ”אחות מומחית בתחום הטיפול התומך“ אם ועדת ההתמחות אישרה כי התקיימו בה כל אלה:
{{ח:תתת|(א)}} היא היתה בעלת תואר ראשון או שני בסיעוד, ממוסד להשכלה גבוהה המוכר על ידי המועצה להשכלה גבוהה, ביום תחילתו של צו זה, או קיבלה, לא יאוחר מיום י״ד בטבת התש״ע (31 בדצמבר 2009), אישור ממוסד כאמור על זכאות לתואר ראשון או שני בסיעוד;
{{ח:תתת|(ב)}} היא סיימה השתלמות מוכרת, כמשמעותה {{ח:חיצוני|תקנות בריאות העם (עוסקים בסיעוד בבתי חולים)#סעיף 10|בסעיף 10 לתקנות עיסוק בסיעוד {{ח:הערה|[צ״ל: עוסקים בסיעוד]}} בבתי חולים}}, בסיעוד אונקולגי, ונרשמה בפנקס במדור השתלמות, כמשמעותו {{ח:חיצוני|תקנות בריאות העם (עוסקים בסיעוד בבתי חולים)|באותה תקנה}}, ערב תחילתו של צו זה;
{{ח:תתת|(ג)}} עסקה במשך חמש שנים לפחות בטיפול תומך בחולים, ערב תחילתו של צו זה;
{{ח:תת|(2)}} בתקופה שעד יום י״ג בתשרי התש״ע (1 באוקטובר 2009) תהיה סמכות ועדת ההתמחות לפי {{ח:פנימי|סעיף 3|סעיפים 3(ב)}} {{ח:פנימי|סעיף 8|ו־8(1)}} נתונה לראש מינהל הסיעוד;
{{ח:תת|(3)}} בחינת התמחות, כאמור {{ח:פנימי|סעיף 6|בסעיף 6}}, תקוים לראשונה בשנת 2012.

{{ח:חתימות|כ״ה בניסן התשס״ט (16 באפריל 2009)}}
* '''אבי ישראלי'''
המנהל הכללי של משרד הבריאות
{{ח:סוגר}}
{{ח:סוף}}
[[קטגוריה:בוט חוקים]]